**Start-up Nation: Scade, din nou, comisionul la garantia creditului – 1,53%**

**Avantaj pentru Guvernul Romaniei sau Beneficiar?**

Beneficiarii Start-up Nation, editia 2018, vor beneficia, cel putin in teorie, de o noua reducere a comisionului de garantare pentru creditele punte.

In practica, aceasta reducere, a comisionului, aduce o economie Statului Roman de aproximativ 14.000.000 Lei (3 mil Euro), echivalentul a 72 de proiecte Start-up Nation.

De ce reducerea comisionului nu este in avantajul beneficiarului?

Depunerea proiectelor [Start-up Nation](https://activ-advisor.ro/programe-2019/programul-start-up-nation/) editia 2018 a avut loc in perioada Decembrie 2018 – Februarie 2019. Bugetele proiectelor au fost gandite pe baza informatiilor de la acele date, astfel ca beneficiarii si-au bugetat comisioanele de garantare la 3,8% (din cauza blocajelor din 2017, multi au exclus din start diminuarea lui cu ajutorul FRC). Avand in vedere ca procedura Start-up Nation 2018 nu permite relocarea economiilor de pe o linie bugetara pe alta, aceasta reducere a comisionului este total inutila pentru majoritatea beneficiarilor. Ex: un laptop a fost bugetat in proiect la 10.000 Lei, la implementare se achizitioneaza la 8.000 Lei. Diferenta de 2.000 Lei ramane Statului. La fel se procedeaza si in cazul comisionului de garantare.

Daca facem urmatorul calcul, ne dam seama ca **Statul face o economie de aproximativ 14.000.000 Lei**:

1) 80% din beneficiarii Start-up Nation aleg varianta creditului punte = **8.000 de proiecte**;

2) Fondul garanteaza 80% din cei 200.000 Lei acordati fiecarei firme = 160.000 Lei;

3) Pentru garantarea acestor 160.000 Lei percepe un comision de 1,53% pe an = 2.448 Lei;

4) Beneficiarii si-au bugetat un comision de 3,8% pentru 160.000 Lei, adica 6.080 Lei;

5) Diferenta de la 6.080 Lei, la 2.488 Lei sunt bani pierduti de beneficiar si castigati de Stat = 3.592 Lei;

6) In editia precedenta garantiile au fost oferite, in medie, pentru 6 luni. Deci pierderea reala ar fi de 3.592 / 2 = **1.796 Lei**/ pe proiect.

**Statul castiga in total: 8.000 \* 1.796= 14.368.000 Lei.**

Echipa Activ Business Advisor

Tagged as: Comision fond de garantare, Consultanta startup nation, Consultant Start-up Nation